cyanic-selkie/wikianc huggingface dataset:
Statens finansfond
Tiltak
Preferansekapitalinstrumenter er finansielle instrumentene som vil komme i to former:preferanseaksjer eller preferansegrunnfondsbevis. Aksjer og grunnfondsbevis er bedrifters egenkapital. Bruk av disse instrumentene vil derfor bi en emisjon(innskytelse av egenkapital). Disse preferansekapitalinstrumenter er noe annerledes i forhold til ordinære aksjer. Disse gir finansfondet ingen innflytelse i form av stemmerett, men de vil kunne motta utbytte.
Styret
(Styret ble endret 19. februar 2010 som følge av at tidligere styreleder Endre Skjørestad er oppnevnt som styreleder i Finanstilsynet)
Administrasjon
Statens finansfond ble frem til 1. mai 2010 ledet av Birger Vikøren. Nå som fondet har gått over til en forvaltningsfase, er det ikke lenger behov for en like stor administrasjon. Administrasjonen består nå av:
Advokatfirmaet Wikborg Rein er hyret inn som juridisk rådgiver og meglerforetaket Pareto Securities er hyret inn som finansiell rådgiver.
Karise
Karise er en by i Faxe kommune i Region Sjælland på Sydsjælland i Danmark. Byen har pr. 2022 2,392 innbyggere. Fram til kommunereformen i 1970 var Karise en egen kommune. Karise ble først slått sammen med Fakse kommune, som ved kommunereformen i 2007 ble til den større Faxe kommune.
Liste over vinnere av Guldbaggen i kategorien Beste kvinnelige hovedrolle
Liste over vinnere av Guldbaggen i kategorien Beste kvinnelige hovedrolle
(Øvrige nominerte listes opp fra 1991)
Comédie-Française
Comédie-Française eller Théâtre Français er Frankrikes nasjonalteater, grunnlagt i 1680 på initiativ av kong Ludvig XIV. Teateret har tre scener, alle i Paris: Salle Richelieu på rue de Richelieu nær Palais Royal, Théâtre du Vieux-Colombier og Studio-Théâtre.
Repertoar
Teateret har et repertoar av såvel klassiske som moderne stykker, og omfatter 3000 teaterstykker. Den forfatter som først og fremst assosieres med Comédie-Française er Molière, som imidlertid døde syv år innen Comédie-Française ble åpnet. Like fullt kalles etablissementet i blant La Maison de Molière - Molières hus. En premiéreaktør ved Comédie-Française kalles societær (fra det franske ord for deleier). Societærene binder seg til teatrene for minst 20 år, og oppebærer foruten lønn andel av gevinsten.
Historie
Innen Comédie-Française ble grunnlagt fantes det i Paris to teatertrupper, Hôtel Guénégauds trupp og den som tilhørte Hôtel de Bourgogne. På befaling av Ludvig XIV av 24. august 1680 ble de to gruppene slått sammen. Repertoaret bestod på denne tid av Molières og Jean Racines samlede teaterverker og noen utvalgte stykker av Pierre Corneille, Paul Scarron og Jean Rotrou.
Under den franske revolusjon ble Comédie-Française stengt den 3. september 1793 på ordre fra Comité de salut public, som i realiteten styrte Frankrike under Skrekkveldet, og skuespillerne ble satt i fengsel. Den 31. mai 1799 åpnet den nye regjering Salle Richelieu igjen og tillot skuespillerne å rekonstituere teatertruppen.
Guðjón Valur Sigurðsson
Guðjón Valur Sigurðsson (født 8. august 1979 i Reykjavík) er en islandsk håndballtrener og tidligere -spiller. Han spilte 365 kamper og scoret 1879 mål for Islands landslag i årene 1999–2020. Hans posisjon var venstre ving.
Før han kom til PSG spilte han for Rhein-Neckar Löwen fra 2016-2019. Han har tidligere spilt for Barcelona Lassa VfL Gummersbach og for TuSEM Essen. Han ble vinner av EHF Cup med TuSEM Essen i 2004/2005 i en heltysk finale mot SC Magdeburg.
Han deltok på det islandske laget som tok OL-sølv i 2008 og EM-bronse i 2010.
Bundesligakarriere i tall
Oppdatert per 19. feb 2011
Gudjon er gift og har 2 barn.
Freestone County
Freestone County er et fylke i den amerikanske delstaten Texas. Det ligger i de sentrale delene av staten. Det grenser mot Henderson County i nord, Anderson County i nordøst, Leon County i sørøst, Limestone County i sørvest og mot Navarro County i nordvest.
Freestone Countys totale areal er 2 311 km² hvorav 38 km² er vann. I 2000 hadde fylket 17 867 innbyggere og administrasjonssenteret ligger i byen Fairfield.
Fylket regnes ofte til regionen Central Texas, da til denne regionens ytre belte av counties.
Sommerteateret på Munkholmen
Skuespillerne er i alle aldre, og som regel blir det satt opp et stykke som passer for hele familien.
Star Trek IV – reisen hjem
Star Trek IV: The Voyage Home er den fjerde filmen basert på Star Trek-serien. Den blir ofte referert til som Star Trek 4 eller The Voyage Home. Det er den siste av tre filmer i en løs trilogi, der den første filmen er Star Trek II: The Wrath of Khan og den andre var Star Trek III: The Search for Spock. Leonard Nimoy regisserte filmen og spilte i den. Filmen mottok fire oscar-nominasjoner for beste foto, beste effekter, beste musikk og beste lyd. Originalmusikken ble lagd av Leonard Rosenman.
Star Trek IV - reisen hjem var den siste Star Trek-filmen som ble satt opp på norske kinoer, helt til 2003, da Star Trek : Nemesis fikk norgespremiere.
Handlingsreferat
I år 2286 beveger en enorm sylindrisk sonde seg gjennom verdensrommet, og sender ut et kraftig signal og deaktiverer kraften til etthvert skip den passerer. Når sonden går i bane rundt jordkloden, deaktiverer signalet det globale strøm-nettet og genererer enorme planetstormer. Dette skaper et katastrofalt, sol-blokkerende skydekke over hele jorden. Starfleet Command sender ut et nød-signal, og advarer alle romfartsfartøyer om ikke å nærme seg jorden. På planeten Vulcan bor de tidligere offiserene fra USS Enterprise i eksil etter hendelsene i Star Trek III: The Search for Spock. Ledsaget av Vulcan Spock tar mannskapet - bortsett fra Saavik, som blir værende på Vulcan - deres fangede Klingon-rovfugl (omdøpt Bounty, etter Royal Navy-skipet) og returnerer til jordkloden for å bli tiltalt i en rettssak for deres tidligere handlinger.
Spock mottar en advarsel fra Starfleet angående sondens signal som samsvarer med sangen til en forlengst utdødd knølhval, og at objektet vil fortsette å skape kaos frem til signalet blir besvart. Mannskapet bruker skipet deres for å reise tilbake i tid, og de planlegger å komme tilbake til deres egen tid med en hval for å svare på signalet fra den fremmede hvalen. Mannskapet dukker opp i år 1986. De forsøker å gjemme Bounty-skipet i San Francisco, og mannskapet deler seg opp for å gjennomføre en rekke oppgaver: Admiral James T. Kirk og Spock forsøker å finne en knølhval. Montgomery Scott, Leonard McCoy og Hikaru Sulu må finne en metode for å komme tilbake til det 23. århundre.
Uhura og Pavel Chekov har til oppgave å finne en atomreaktor - hvis energi kan samles opp, og brukes til å drive Klingon-fartøyet videre. De finner et atomdrevet skip, hangarskipet USS «Enterprise». De samler energien de behøver, men de blir oppdaget om bord. Uhura kommer seg unna. Men Chekov blir tatt til fange, og blir alvorlig skadet under et rømningsforsøk. Mannskapet må deretter forsøke å finne minst en hval som de kan frakte tilbake til deres egen tid, og forhåpentligvis redde helle planeten.
Mottakelse og kritikk
Filmen var en suksess både med hensyn på kritikk og kommersiell inntjening. Filmen tjente inn $109.713.132 i USA, og $133.000.000 i resten av verden, målt mot et budsjett på $27,000,000. Når det gjelder inntekter, var dette den med høyeste inntekter av de ti første Star Trek-filmenene frem til 2007, og den solgte nest-mest billetter, bare slått av The Motion Picture.
The Battle of Gettysburg
The Battle of Gettysburg er en amerikansk stumfilm fra 1913, regissert av Thomas H. Ince og Charles Giblyn.
Teslagrad
Teslagrad er et videospill utviklet og utgitt av den norske spillutvikleren Rain Games. Spillet kom ut på Steam desember 2013, på Nintendo eShop for Wii U i september 2014 og på PlayStation Store på PlayStation 3 og PlayStation 4 i desember 2014 i Europa. Teslagrad bruker Unity game engine, som gjør det enklere for utviklere å gi ut spillet på ulike plattformer.
The Battle of Gettysburg
Handling
En ung kvinnes kjæreste kjemper for unionsstyrkene, samtidig som kvinnens bror kjemper for Amerikas konfødererte stater under den amerikanske borgerkrigen på 1860-tallet.
Teslagrad
Teslagrad er et plattform-hjernetrimspill i den såkalte metroidvania-stilen, med action-elementer der magnetisme og andre elektromagnetiske krefter må brukes for å komme videre i spillet. Spilleren styrer en ung gutt som skal avdekke mysteriene om det lenge forlatte Tesla Tower. Han havner plutselig midt i en sammensvergelse, som involverer en despotisk konge som har regjert nasjonen med jernhånd i flere år. Spillet inneholder noen kampsegmenter, kombinert med gåter og presis plattforming. Det foregår i en steampunk-inspirert versjon av det gamle Europa, i en ikke-lineær verden med mer enn hundre håndtegnede miljøer. Spillet introduserer ulike oppgraderinger og hjelpemidler etter hvert som handlingen skrider frem.
Steinar Mathisen
Mathisen studerte filosofi ved Universitetet i Oslo. Han tok doktorgraden med en avhandling om Transzendentalphilosophie und System («Transendentalfilosofi og system») i 1983. Han har særlig arbeidet med tysk idealisme og estetikk.
Edward Natapei
Edward Natapei (født 17. juli 1954, død 28. juli 2015) var en vanuatisk politiker for Vanua'aku Pati. Han var i tre perioder statsminister i Vanuatu og fungerte som landets president i mars 1999.
Talent
Talent er betegnelsen på medfødte begavelser, og kan defineres som individets potensial til å nå lengst mulig innen en aktivitet ut i fra individets forutsetninger på kort og lang sikt. Uttrykket nevnes flere steder i Bibelen, blant annet i en lignelse fra Det nye testamente som handler om betrodde verdier og det å dyrke og ta vare på disse. Uttrykket er i dag brukt med beslektet betydning, nemlig om spesielle personlige, medfødte begavelser, enten de er kunstneriske, intellektuelle eller sportslige. Det kan være talent for å spille fiolin, forstå matematikk eller spille fotball, men brukes oftest om kunstneriske ferdigheter der det kanskje henger igjen noe om å ta vare på en gudegitt gave. Ekstreme begavelser kalles gjerne genialitet. Det blir fra tid til annen arrangert såkalte talentkonkurranser der talentjegere eller -speidere kan finne nye begavelser.
Edward Natapei
Natapei var utdannet ved Fiji Institute of Technology i Suva. Han ble første gang innvalgt i parlamentet i 1983. I 1991 var han en kort periode Vanuatus utenriksminister. Fra 1996 til 1999 var han parlamentspresident. I 1999 ble Natapei valgt til leder i Vanua'aku Pati. Fra 2001 til 2004 var han statsminister. Han var fra 2005 til 2007 minister for infrastruktur og offentlige tjenester og fra 2007 til 2008 visestatsminister og minister for offentlige tjenester.
Etter at Vanua'aku Pati vant valget 2. september 2008 ble Natapei igjen statsminister. Han ble sittende til desember 2010, da han tapte et mistillitsvotum og måtte overgi statsministerposten til Sato Kilman. Etter at Natapei reiste spørsmål om votumet var forenlig med grunnloven fikk han 16. juni 2011 tilbake statsministerposten, men måtte gi den fra seg igjen 26. juni da parlamentet på reglementert vis valgte Sato Kilman til statsminister.
Talent
Sciencefictionforfatteren Anne McCaffrey skildrer i sin Pegasus- serie en gruppe mennesker i en alternativ verden, som etter hvert får tilnavnet «The Talents» som blir sentrale nøkkelpersoner for interplanetarisk kommunikasjon ved at de er ekstra godt utrustet med ESP- egenskaper.
Pennzoil
Pennzoil er et amerikansk oljeselskap grunnlagt i Los Angeles, California i 1913. I 1955 ble det kjøpt opp av selskapet South Penn Oil fra Oil City, Pennsylvania, en tidligere gren av Standard Oil. I 1963 fusjonerte South Penn Oil med Zapata Petroleum, det fusjonerte selskapet tok navnet Pennzoil. I løpet av 1970 flyttet selskapet sine kontorer til Houston, Texas.
Tidjikja
Tidjikja (arabisk:تجكجة) er hovedstaden i Tagantregionen i det sentrale Mauritania på Tagantplatået. Den ble grunnlagt i 1680 og har omtrent 13,532 innbyggere.
Moudjeria, Ksar el Barka, Rachid, Ksar el Khali, Ouadane, Boumdeit og Serotandi er nærliggende byer og landsbyer.
Buksnes menighetshus
Byggverket er i tre og har 200 plasser.
Convair B-58 Hustler
Convair B-58 Hustler var et amerikansk supersonisk jetbombefly utviklet for Strategic Air Command (SAC) av Convair på slutten av 1950-tallet. Det var i aktiv tjeneste i USAF mellom 1960 og 1970. Flyet fikk mye publisitet grunnet høye smell i det den brøt lydmuren, som ofte ble hørt av offentligheten i det den passerte i supersonisk fart.
Flyets historie
B-58 hadde en haleløs deltavinge med en vinkel på 60°. Det hadde fire General Electric J79 -GE-1 turbojet-motorer, og var i stand til å fly to ganger lydens hastighet. De store vingene, med relativt lite løftekraft/oppdrift, viste seg å være overraskende velfungerende for lavtflygning i høy fart. Flyet hadde plass til et mannskap på tre, pilot, navigatør og lastansvarlig, som satt i tre separate førerkabiner plassert i tandem, og med et nyskapende redningssystem. Dette systemet bestod av tre utskytningskapsler som ga mulighet for å skyte seg ut i en høyde på 70 000 fot eller 21 000 m med en fart på 2 mach (2 450 km/t), eller det dobbelte av lydens hastighet. Dette var den gang umulig med standard utskytningsseter og gjorde flyet veldig populært blant amerikanske piloter.
Våpenlasten bestod av et enkelt kjernefysisk våpen som var plassert i en strømlinjeformet MB-1C kapsel under flykroppen. Kapselen var en frittfallsbombe og hadde to drivstofftanker, som ble brukt på utreisen. B-58 var for tung med fylte tanker, og måtte fylle drivstoff i luften etter takeoff. Fra 1961 til 1963 ble flyet utstyrt med to tandemplasserte beholdere plassert på innsiden av motorene under hver vinge, og som inneholdt kjernefysiske våpen av typen B43 eller B61. Dette førte til at hvert fly fikk fem kjernefysiske våpen. Av defensive våpen ble en enkelt bevegelig bakoverrettet M61 Vulcan-gatlingkanon montert med sammenkobling til flyets radar. Selv om USAF vurderte mulighetene for å bruke B-58 i en konvensjonell angrepsrolle, var ikke flyet utstyrt for å frakte eller slippe konvensjonelle bomber slik flyet ble bygd. En fotorekognoseringskapsel, LA-331, kunne også monteres under flykroppen. Andre spesialiserte kapsler for ECM (Electronic Countermeasures) og tidlige modeller av krysserraketter ble vurdert, men ikke gjennomført.
B-58 hadde eksepsjonelle ytelser og satte flere fartsrekorder. Likevel hadde det begrensninger i marginal våpenlast og begrenset rekkevidde i forhold til Boeing B-52 Stratofortress. Flyet var også ekstremt dyrt å anskaffe. I 1959 ble det sagt at hver enkelt B-58A som ble produsert, var verdt mer en sin vekt i gull. Det var et meget komplekst fly som krevde betydelig vedlikehold, og mye av det krevde spesialisert utstyr, noe som totalt gjorde at det var tre ganger dyrere i drift enn B-52. Et annet ufordelaktig element var den høye ulykkesraten. 26 fly, eller 22,4 % av den totale produksjonen gikk tapt i ulykker. Strategic Air Command (SAC) hadde vært tvilende til flytypen fra starten av, men ble etter sigende godkjent av mannskapet på grunn av dens appell med ekstreme ytelser og et fordelaktig design, selv om det ikke var nevneverdig lett å fly.
Når de tidlige problemene hovedsakelig hadde blitt løst og interessen for flytypen i SAC hadde økt, avgjorde den amerikanske forsvarsministeren Robert McNamara at B-58 ikke skulle opprettholdes som våpensystem. Den tidlige pensjoneringen, rundt 1970, ble beordret i 1965, til tross for USAFs forsøk på å utsette og konvertere flyet til andre roller. Den siste B-58 gikk ut av operasjon den 16. januar 1970.
Totalt 116 B-58 ble produsert, og av dem var 30 forsøksfly og 86 var produksjonsfly av modellen B-58A. Mesteparten av forsøksflyene ble senere ført opp til produksjonsstandard. Åtte av forsøksflyene ble modifisert til treningsfly under benevnelsen TB-58A. Et ukjent antall av flytypen ble senere brukt for spesielle varierte øvelser og tester, inkludert ett av flyene som ble brukt til å teste ut radarsystemet ment for Lockheed YF-12, prototypen til SR-71 Blackbird. Flere forbedrede og forstørrede varianter kalt B-58B og B-58C av Convair ble forespeilet, men aldri produsert.
En variant av B-58 som aldri kom lenger enn tegnebrettet var et supersonisk passasjerfly med plass til 52 passasjerer, men denne ble kansellert fordi man mente passasjerkapasiteten var for liten.
Spesifikasjoner
* Gjelder for hovedmodellen B-58A
Pål Tyldum
Pål Bjarne Tyldum (født 28. mars 1942 på Høylandet i Nord-Trøndelag) er en norsk tidligere langrennsløper.
Tyldum var spesialist på de lengste distansene, kjent for sin evne til å disponere kreftene. Han ble olympisk mester på femmila i Sapporo i 1972, og var med på stafettlaget som tok gull i Grenoble i 1968. I tillegg har han tre OL-sølv og sju individuelle norgesmesterskap. Tyldum var norsk flaggbærer i vinter-OL 1976 i Innsbruck. Han representerte Hållingen IL, Høylandet. I 1970 ble han tildelt Holmenkollmedaljen. I 1972 ble han tildelt Olavstatuetten og Fearnleys olympiske ærespris for seieren på 50 km i Sapporo.
America, Why I Love Her
America, Why I Love Her er et musikkalbum med den amerikanske skuespilleren John Wayne. Albumet kom ut i 1973 og er hans eneste plate mens han levde. Albumet ble utgitt på nytt i 1980.
Filosofiåret 2017
Filosofiåret 2017 er en oversikt over hendelser, utgivelser og personer med tilknytning til filosofi i 2017.
Dødsfall
som personlig identitet, rasjonalitet og etikk, og forholdet mellom disse ||align=center|75 ||align=center|1942 ||
Lubjanka
Lubjanka (russisk: Лубянка) er det uoffisielle navnet på en bygning ved Lubjankaplassen i Moskva, der de sovjetiske hemmelige tjenestene, som er best kjent under navnene NKVD og KGB, hadde sitt hovedkvarter fra 1920 til 1991. Bygningen omfattet videre KGBs sentrale fengsel og arkiv. Etter Sovjetunionens sammenbrudd har den russiske sikkerhetstjenesten FSB hatt hovedkvarter i Lubjanka.
Fengsel
Lubjanka omfatter et stort fengsel for politiske fanger. I kjellerrommene ble flere hundre tusen mennesker forhørt og torturert fra 1920. Det var vanlig å berøve fangene søvn over svært lang tid. Under forhørene ble de regelmessig mishandlet og terrorisert. Mange fanger begikk selvmord eller ble skutt i Lubjankas kjeller etter «rettssaker» uten forsvarer.
The Battle of Waterloo
The Battle of Waterloo er en britisk stumfilm fra 1913 regissert av Charles Weston.
Ichnea
Ichnea er en slekt av maurbiller som stort sett er rovdyr. Disse slanke billene er gjerne brokete farget i rødt, gult og svart, og kroppen er dekket av lange, oppstående hår. Mange arter lever av vedborende insekter, for eksempel barkbiller.
Utseende
Middelsstore, slanke, matte, mørke maurbiller, gjerne med gule tegninger på dekkvingene. Hodet er kort og bredt, minst så bredt som pronotum, med litt utstående fasettøyne. Denne gruppen har ikke påfallende, lange, oppstående hår.
Levevis
Både larver og voksne biller er rovdyr, men de voksne kan også finnes på blomster der de spiser pollen. Mange lever av treborende insekter.
Utbredelse
Gruppen er utbredt i den neotropiske økosonen.
Stockholm (Wisconsin)
Stockholm er et lite tettsted i delstaten Wisconsin i USA. Stockholm ligger i fylket Pepin County og i 2000 bodde det 97 innbyggere der.
Stockholm ble grunnlagt i 1854 av innvandrere fra Karlskoga som oppkalte stedet etter Sveriges hovedstad.
Bogatyr
Bogatyr (russisk: богатырь; gammeløstslavisk: богатырь; ukrainsk: богатир; fra baghatur, en historisk tyrkisk-mongolsk hedersbetegnelse eller vityaz (russisk: витязь) en fast figur i middelalderens østslaviske legender (byliny, helteepos), beslektet med vesteuropeiske litterære middelalderfiguren «vandrende ridder». Vi finner dette igjen i sagnet om Ilja Muroments.
Selve ordet er et låneord som trolig er kommet fra persisk via tyrkisk og kan oversettes med «helt». Det russiske ordet богатырь (bogatýr’) er avledet fra tyrkisk språk, antagelige Khazar, fra gammeltyrkiske bagatur («helt»), igjen avledet fra urtyrkisk *bAgatur («helt»), muligens fra uraltaiske *mi̯àga («ære», «lovprise»).
Noen bogatyrer antas å være virkelige historiske personer, mens andre er reine sagnskikkelser som kan stamme fra gammel slavisk mytologi, for eksempel kjempen Svjatogor (Святого́р).
Den sovjetrussiske røde armes spisse klaffelue bogatyrka («bogatyrlue») var inspirert av bogatyrenes spisse krigerhjelmer med ringbrynjekapper.
Fylkesvei 4058
Fylkesvei 4058 går mellom Nylund og Moen i Lindesnes kommune. Veien er 2,7 km lang.
Artabanes III av Partia
Artabanes III (persisk: اردوان سوم‎; gresk: Αρταβανοσ; født ca. 10, død 38 e.Kr.) var konge av Media Atropatene (den nordlige delen av Media) og deretter av Partia. Han erstattet den upopulære Vonones I i 12 e.Kr. og var konge av Partia fram til 35 da han ble styrtet fra tronen, men gjenerobret sin posisjon året etter og satt da fram til 38 da han døde.
Bakgrunn
Artabanes tilhørte arsakidedynastiet på morssiden, skjønt navnet på hans mor har gått tapt. og som var i slekt med Vonones I foruten også sin ektemann, den mediske fyrste Dareios II. Hans kjente besteforeldre var på farssiden kong Artavasdes I av Media Atropatene og hans hustru Athenais. Artabanes hadde en yngre bror, Vonones II, som også kom til å bli konge av Media Atropatene og Partia. Selv Artabanes var født og oppvokst i Partia, tilbrakte han ungdommen sammen med nomader øst for Partia. Årsaken var antagelig at han flyktet i en periode da Romerriket dominerte kongedømmene i området Kaukasia.
Konge av Media Atropatene og senere Partia
I år 10 gikk Artabanes av som konge i Media Atropatene for å bli konge av Partia. Hans bror Vonones II overtok som konge i Media Atropatene etter ham. Artabanes ble invitert av adelen i Partia til å erstatte Vonones I, som ikke ga seg etter kamp. Til sist ble Artabanes seirende og Vonones I flyktet til Armenia hvor han klarte å albue seg fram til å bli landets nye konge. Han ble anerkjent av Augustus.
Krigen mellom Vonones I og Artabanes III var langvarig og tvilsom. På en mynt som Vonones I utstedte feiret han seier over sin rival og okkuperte den partiske hovedstaden Ktesifon i Babylonia, men Artabanes III viste seg å være sterkest i det lange løp. Da Artabanes III invaderte Armenia flyktet Vonones I til romersk Syria, og den nye romerske keiser Tiberius fant det lite hensiktsmessig å støtte ham. Germanicus, Tiberius' nevø og arving, ble østover for å få konkludert en avtale med Artabanes III. Den partiske kongen ble anerkjent som konge og venn av romerne. Armenia, som et romersk klientkongedømme, ble gitt Artaxias III i år 18 e.Kr.
Artabanes III var som alle partiske fyrster plaget av opposisjonen fra den partiske adelen. Det ble sagt at hans grusomhet var noe han hadde tatt til seg fra sin tid blant nomadene, og for å styrke sin autoritet som konge drepte han alle som tilhørte arsakidedynastiet han komme over. Opprør blant mindre, underlagte nasjoner skjedde også. Han grep inn i den greskkulturelle byen Seleukia for å støtte oligarkene. To jødiske røverhøvdinger ved navn Anilai og Asinai klarte å skjule seg i årevis ved Neerda i de babylonske myrområdene og til sist inngikk Artabanes III en avtale med dem hvor de ble gjort til satraper (guvernører) av det området de allerede hadde tatt makten i.
Avsatt og etablert på nytt
I 35 forsøkte han på nytt å erobre Armenia og etablere sin sønn Arsakes som konge der. En krig med romerriket var ikke til å unngå. Den fraksjonen innenfor adelen i Partia som var fiendtlig innstilt til Artabanes III sendte en appell til keiser Tiberius om å sende en ny konge fra slekten til Fraates IV (slik Vonones I hadde vært). Tiberius sendte en sønnesønn av Fraates IV ved navn Tiridates III og beordret Lucius Vitellius den eldre (far av den senere keiser Vitellius) til gjenopprette romersk autoritet i Østen. Ved en fingernem blanding av militære og diplomatisk press lyktes Vitellius med sitt oppdrag. Artabanes III ble forlatt av sine tilhengere og måtte flykte østover. Tiridates III ble etablert som konge, men fikk straks vanskeligheter da han ble oppfattet som en vasall av romerne.
Artabanes III kom tilbake fra Hyrkania med en sterk hær av skytiske leiesoldater og partierne anerkjente han på nytt som konge. Tiridates III forlot Seleukia ved Tigris og søkte tilflukt i romersk Syria. Artabanes III var ikke sterk nok for en krig med romerne og inngikk en avtale med Vitellius i 37 hvor han oppga alle tidligere krav. Uroen i Partia var ikke over, og kort tid etter ble han avsatt igjen og en viss Cinnamus ble utropt til konge. Artabanes III søkte tilflukt hos sin vasall, kong Izates bar Monobaz av Adiabene med hovedstad i Arbela (i dagens irakiske by Arbil). Izates drev forhandlinger på hans vegne og med løftet om fullstendig tilgivelse for alle de som hadde bidratt til å styrte ham, ble Artabanes III gjeninnsatt på tronen i Partia enda en gang. Det gjorde ikke stor forskjell da han døde ikke lenge etter i 38, og tronen ble overtatt av hans sønn Vardanes I og Gotarzes II som fikk et styre som var enda mer turbulent enn det til deres far.
Dance
Dance er en sjanger innen den dansemusikken som for det meste består av musikk laget ved hjelp av elektroniske instrumenter som synthesizere og samplere, og har unge mennesker som oppsøker dansegulv og klubber som målgruppe. Innunder sjangeren dance regnes blant annet stilene house, trance, eurodance og techno med alle deres undersjangere.
Historie
Dancens opprinnelse begynte med technostilen som Derrick May, Juan Atkins og Kevin Saunderson sto for i 1985. Dette var opprinnelig en musikkstil som for eno stor del ble inspirert av Kraftwerk og funkmusikk. Technoen utviklet seg i ulike retninger og skapte nye stiler, og sammen skapte alle de nye forgreningene sjangeren dance, med techno som en av undersjangrene.
Dancesjangerens hardere sound kunne man tidligere hovedsakelig finne på undergroundnivå, på ravefester og spesielle storby-klubber, mens «lettvekts-alternativene», som undersjangeren eurodance ble kalt, sakte, men sikkert overtok på vanlige diskotek. Til slutt kom det brede kommersielle gjennombruddet for hele sjangeren i Europa med en rekke låter som blandet hardere techno med mykere melodier, blant annet U 96s første hit «Das Boot», en dance-remix av tittel-låten til filmen Das Boot. Et annet eksempel er LA Styles «James Brown is Dead».
Dancemusikk ble stor industri, og det store kommersielle gjennombruddet fikk undersjangeren eurodance i 1990-årene. I 2000-årene og på slutten av 1990-årene fikk house-stilen større innflytelse. Trance ble også veldig populært mot slutten av 1990-årene, men ikke så mye at den ble spilt i nevneverdig grad på radio.
I USA har ikke dancestilen blitt like kommersielt salgbar som i Europa.
Johanna Bugge Olsen
Johanna Bugge Olsen (født 10. mai 1900, død 16. august 1973) var en norsk NKP-politiker, avisredaktør og barnebokforfatter.
Hun var datter av advokat Ole Petter Olsen (1858–1928) og Petra Marie Jensen. Hun var gift med fagforeningsmannen og Laksevåg-ordføreren Alf Pettersen.
Journalist og redaktør
Etter å ha fullført artium i 1919 var hun i 1920 elev ved den sosialistiske dagskolen som ble startet i hovedstaden. Hun gikk på det andre tremånederskurset kom i gang i august. Siden begynte hun å arbeide innen partiets presse.
Fra partisplittelsen i 1923 sluttet hun seg til Norges Kommunistiske Parti. Hun var spesielt engasjert innen kvinnebevegelsen og husmorlagsbevegelsen.
I 1938 ble hun redaktør for avisen. Det var en tid da partiet nedprioriterte Bergens-avisen til fordel for hovedorganet Arbeideren i Oslo, og Arbeidet hadde vanskeligheter med å holde det gående. Til slutt måtte den oppgi de daglige utgivelsene, og gå over til å bli ukeavis.
Hun satt også som redaktør under det første halve året av okkupasjonen, inntil tyskerne forbød NKP og partiets aviser. Dette var en periode da NKP, liksom store deler av det politiske Norge, gikk inn for å gjenopprette en slags normalitet i landet. Partiet rettet skytset mot London og Paris, og manet til støtte for Moskva.
Under krigen deltok Bugge Olsen i motstandsbevegelsen. Likevel ble hun i landssvikoppgjøret i 1949 dømt for noe av materialet avisen hadde trykket i 1940, da det ble ansett som unasjonalt. Hun ble felt for «i objektiv henseende bistand til fienden som en for denne nyttig propaganda» og ilagt seks måneders betinget fengsel samt rettighetstap i ti år.
Forfatter
De første par tiårene etter krigen var hun redaktør for flere historiske bøker, hovedsakelig fagforeningshistorie fra Bergen og Hordaland.
Alma (fornavn)
Alma er et kvinnenavn som trolig kommer fra den feminine formen av det latinske adjektivet almus som betyr «nærende», «god», «velgjørende», eller «velsignelsesrik». Navnet kan også komme av det spanske ordet alma som betyr «sjel».
Johanna Bugge Olsen
Forfatter
I 1961 debuterte hun som skjønnlitterær forfatter med romanen Tine, og skrev deretter ti barne- og ungdomsbøker. Hun fikk Kirke- og undervisningsdepartementets pris for den første av dem: Løsgjengeren (1963). Løsgjengeren er dramatisert for Lørdagsbarnetimen og oversatt til engelsk (1966). I trilogien Den hvite wampumen (1967), Præriekyllingen danser (1968) og Vesle-kari blir voksen (1969) utnytter hun historiske stoff fra besteforeldrenes liv som emigranter til USA. Romanen Tine er oversatt til russisk (1963) og tysk (1967).
Alma (fornavn)
I romertiden ble navnet brukt som tilnavn for gudinner, i betydningen «velgjørende». Alma mater, «nærende mor», er en betegnelse for et universitet.
Alma er også brukt som mannsnavn, men svært sjeldent.
Vajgatsj
Vaygatsj eller Vajgatsjøya (russisk: Вайгач) er ei øy i Russland, beliggende mellom Petsjorahavet i vest og Karahavet i øst. Vajgatsj er i nord skilt fra Novaja Semlja av Karastredet og fra Jugorskijhalvøya i sør av Jugorskijsundet. Øya hører administrativt under det autonome området Nenetsia i Arkhangelsk oblast.
Thomas FitzGerald, 10. jarl av Kildare
'''Thomas FitzGerald, 10. jarl av Kildare' (født 1513, henrettet 3. februar 1537 på Tyburn), også kjent som Silken Thomas (irsk Tomás an tSíoda''), var en irsk adelsmann av normannisk slekt og er kjent for sitt irske opprør mot kong Henrik VIII av England.
Alma (fornavn)
Navnedag er 12. februar i Estland, 25. februar i Latvia, 28. mai i Finland og 8. september i Norge og Sverige.
Thomas FitzGerald, 10. jarl av Kildare
Liv og virke
Thomas tilbrakte det meste av livet i England. Både hans far og hans bestefar hadde styrt Irland med en jernhånd i funksjonen som engelsk visekonge, men da reformasjonen i England ble gjennomført ble det stilt spørsmål ved faren Geralds lojalitet og han ble i februar 1534 kalt til London for å svare for seg. I sitt fravær ga han myndigheten som Lord Deputy (visekonge) av Irland til sin sønn. I juni kom ryktene til Irland om at Gerald FitzGerald var blitt henrettet. Med tanke på kong Henrik VIII tidligere hadde henrettet utallige prester, adelige og andre opposisjonelle var det liten grunn til å tvile på om det var sant. Antagelig lå den samme skjebne i vente for ham selv.
Vajgatsj
Geografi
Vajgatsjøya har et areal på 3 383 km², og er rundt 100 km lang og 45 km bred. Det høyeste punktet ligger på 170 moh. Gjennomsnittstemperaturen i februar er på -20°С og i juni +5°С.
Thomas FitzGerald, 10. jarl av Kildare
Liv og virke
Thomas sammenkalte rådet til St Mary's Abbey i Dublin og den 11. juni, fulgt av 140 ryttere med silkefrynser på hjelmene (derav hans tilnavn), red han til klosteret og offentlig frasa seg sin troskapsed til den engelske kongen. Isteden ga han sin troskap til den hellige stol i Roma.
Alma (fornavn)
Utbredelse
Navnet Alma er kjent i Sverige fra 1724, og i Norge fra 1800-tallet. I Norge var navnet mest populært på slutten av 1800-tallet. I Sverige var navnet mest brukt rundt 1900 og igjen fra 2000. I engelsktalende land ble navnet populært etter slaget ved Alma i 1854 under Krimkrigen, hvor Frankrike og Storbritannia vant over Russland.
Thomas FitzGerald, 10. jarl av Kildare
Liv og virke
Hans opprør bygde på to forutsetninger som begge viste seg å være gale: Thomas antok at hans far var blitt henrettet og at det irske folket ville støtte hans opprør mot den engelske kongen og for katolisismens sak. Det viste seg at faren ikke var blitt henrettet, men faktisk fortsatt levde som fange i Tower of London, skjønt hans posisjon var blitt drastisk forverret grunnet sønnens opprør. I begynnelsen av september det samme året dør faren av naturlige årsaker, sannsynligvis av en sykdom forverret av de generelle dårlige vilkårene i fengselet.
Vajgatsj
Geografi
Landskapet på Vajgatsj består for det meste av tundra. Det finnes mange mindre elver på 20–40 km, myrområder og små innsjøer på øya. Lave åsrygger går på langs av øya, og ved kysten finnes stedvis lave klipper. Øya består hovedsakelig av kalkstein, men også leirskifer og sandstein. En stor del av øya er hevet over havflaten først etter istiden, og hevede strandlinjer forekommer hyppig. Berggrunnen er sterkt isskurt, men dette skyldes sannsynligvis havis, og ikke isbreer. Det finnes tre bosetninger på øya: Vajgatsj, Dolgaja Guba og Varnek.
Plante- og dyreliv
Det finnes rikelig med gress, mose og arktiske blomstrende planter, men ingen trær, med unntak av en og annen musøre. Det er ikke mange dyr på øya, men rødrev og lemen kan iblant ses. Det er imidlertid et svært tallrikt fugleliv, og mange arter av ender og vadefugler etc. finnes på myrene og innsjøene. I havområdene rundt øya finnes mange sjøpattedyr, så som hvalross, seler og truete arter av hval.
Alma (fornavn)
Utbredelse
Alma er i dag et vanlig navn blant annet i mange nordiske land.
Thomas FitzGerald, 10. jarl av Kildare
Liv og virke
Thomas’ andre feilslutning var at opprøret ville få stor oppslutning: i juli angrep han Dublin Castle, men hans hær ble slått tilbake. Erkebiskop Alen av Dublin forsøkte å mekle, men en rasende Thomas fikk erkebiskopen henrettet ved Clontarf utenfor Dublin. Det var ytterligere et feilgrep som fratok ham støtten fra den irske kirken.
Vajgatsj
Plante- og dyreliv
I 2007 godkjente World Wide Fund for Nature (WWF) og den russiske regjeringen opprettelsen av et naturreservat på Vajgatsjøya.
Thomas FitzGerald, 10. jarl av Kildare
Liv og virke
Thomas trakk seg tilbake til sin festning ved Maynooth i Kildare, men i mars 1535 ble festningen erobret av en engelsk styrke ledet av William Skeffington, etter sigende ved å bestikke en vakt, mens Thomas selv var fraværende for å samle en større styrke. Festningens mannskap ble alle henrettet.
Vajgatsj
Etnografi
Navnet på øya kommer fra et nenetsisk ord som omtrentlig betyr «kyst av grus». Fram til 1800-tallet var øya et viktig hellig sted for nenetserne. Det fantes flerhodede treidoler malt med blod fra hellige dyr, primært rein. Enkelte av offerhaugene deres, som bestod av rekved, reinhorn og skaller av bjørner og hjort, har blitt observert av reisende. Selv om de er omvendt til kristendommen er fremdeles haugene omgitt med betydelig overtro blant nenetserne.
Thomas FitzGerald, 10. jarl av Kildare
Liv og virke
I juli kom Leonard Grey, 1. viscount Grane, fra England som den nye visekonge av Irland. Thomas som ikke hadde fått den overveldende støtten han hadde håpet på og etter hvert måtte han konstatere at hans hær smeltet og at hans allierte underkastet seg den engelske kronen den ene etter den andre. Han innså at opprøret var nederlagsdømt og gikk inn i forhandlinger med Leonard Grey. Denne ønsket ikke å forlenge konflikten lengre enn høyst nødvendig og garanterte for Thomas FitzGeralds personlige trygghet og overtalte ham til underkaste seg kongens nåde betingelsesløst. Dette løftet var ikke verdt mye straks Thomas var i London hvor han øyeblikkelig ble plassert i Tower of London. Da Irland var blitt fullstendig pasifisert ble han i 1537 sammen med sine fem onkler hengt, trukket og kvartert ved Tyburn.
Eksterne lenker
–
Fylkesvei 784 (andre betydninger)
I Norge finnes fylkesvei 784 i de følgende fylkene:
Fylkesvei 70 (andre betydninger)
I Norge finnes fylkesvei 70 i de følgende fylkene:
Historikerens feilslutning
Historikerens feilslutning er logisk feilslutning som oppstår når en antar at beslutningstakere i fortiden fra det samme perspektiv og har den samme informasjon som de som i senere tid som analyserer avgjørelsen. Det må ikke forveksles med presentisme, en måte å analysere historiske hendelser hvor dagens ideer (som for eksempel moralske standarder) projiseres inn i fortiden.
Feilslutningen var beskrevet i 1970 av David Hackett Fischer, som foreslo at den var analog med William James' psykologens feilslutning. Fisher foreslo ikke at historikere skulle unnlate retrospektiv analyse i arbeidet deres, men han minnet historikere på at personer ikke var i stand til å se inn i fremtiden. Som eksempel trakk han frem det velkjente argumentet at Japans overraskelsesangrep på Pearl Harbor skulle ha blitt avslørt i USA på grunn av de mange indikatorene på at et angrep var nært forestående. Hva dette argumentet overser, hevder Fisher, er at det var mange motstridende tegn som antydet andre teorier. Bare retrospektivt blir advarslene sett på som åpenbare, tegn som peker i andre retninger blir som regel oversett.
Eksempelvis har David Aaronovich kritisert blant annet konspirasjonteoretikere for å anvende historikerens feilslutning i amerikanske myndigheters reaksjon på terrorangrepene 11. september 2001. Konspirasjonsteoretikerne spør seg om hvorfor ikke flyene ble skutt ned eller hvorfor ikke Pentagon ble evakuert. Problemet er at ingen tidligere har benyttet seg av fly til å styrte inn i bygninger og man visste ikke på denne tiden at Flight 77 ville treffe Pentagon, andre mål var også mulige.
Innen militærhistorie bruker historikere av og til det som kalles krigståketeknikken, for å forsøke å unngå historikerens feilslutning. Her blir handlinger og avgjørelser kun evaluert ut fra hva personen visste på denne tiden og ikke fremtidige hendelser som personen ikke kunne ha kjent til. Ifølge Fisher var denne teknikken utviklet av den amerikanske historikeren Douglas Southall Freeman i hans biografier om Robert E. Lee og George Washington.
Hol kirke
Flere kirker i Norge kalles Hol kirke:
Bharatiya Janata Party
Bharatiya Janata Party (BJP) er et politisk parti i India. Navnet betyr Indias folkeparti. Det ble stiftet i 1980 og har blitt det andre, store, nasjonale partiet i indisk politikk, ved siden av Kongresspartiet. BJP er hindunasjonalistisk og ligger til høyre for sentrum i indisk politikk.
Strynefjellet
Strynefjellet er et fjellområde på grensen mellom Stryn kommune i Vestland og Skjåk kommune i Innlandet. Området ligger like nord for Jostedalsbreen og vest for Reinheimen. Strynefjellet omtales som fjellovergangen på. Den nasjonale turistvegen går over Strynefjellet fra øst mot vest. Disse to veiene kalles gamle Strynefjellesvegen og ny Strynefjellsvegen (riksvei 15 gjennom Breidalen). Kartverket angir Strynefjellet som fjellområdet på begge sider av Videdalen (fylkesvei 258) inkludert Tystigbreen, Raudeggbreen og Raudeggi i sør, og Langvasseggi og Raudnova i nord. Fjellområdet er delvis omfattet av Breheimen nasjonalpark. Strynefjellet ligger ved hovedvannskillet mellom Vestlandet og Østlandet, og i tillegg til Stryneelva drenerer området østover til Otta (elv).
Bharatiya Janata Party
BJP ble grunnlagt i 1980, som etterfølger etter Bharatiya Jana Sangh stiftet i 1951. Begge partier tilhører hindutva-bevegelsen og står i motsetning til det sekulære Kongresspartiets politikk.
Ved valget til Lok Sabha i 1996 gikk BJP sterkt fram og ble det største partiet i underhuset, likevel uten å få flertall alene. Partiet dannet regjering under Atal Bihari Vajpayee, men klarte ikke å mønstre flertall og måtte gå av etter tretten dager. Etter nyvalg i 1998 dannet Vajpayee på nytt regjering, på grunnlag av en koalisjon kalt National Democratic Alliance. Denne tapte flertall i 1999 men kom styrket tilbake etter nyvalg og ble sittende hele valgperioden ut, til 2004. Partiet var til 2014 i opposisjon på riksplan. Ved valget i 2014 fikk partiet rent flertall og Narendra Modi ble statsminister.
Partiet benytter en stilisert lotus som sitt symbol og denne benyttes på stemmeseddelen for å indikere partitilhørighet.
Alvin Lee
Alvin Lee, egentlig Graham Barnes (født 19. desember 1944 i Nottingham i Nottinghamshire, død 6. mars 2013 i Marbella i Spania) var en britisk gitarist som ble kjent på 1960-tallet for sitt arbeid med The Jaybirds. Han var lenge kjent som en av verdens raskeste gitarister, og ble verdenskjent som frontmann i bluesrockbandet Ten Years After etter å ha deltatt på Woodstockfestivalen i august 1969, blant annet med sangen «I'm Going Home».
Theano (bille)
Theano er en slekt av maurbiller som stort sett er rovdyr. Disse slanke billene er gjerne brokete farget i rødt, gult og svart, og kroppen er dekket av lange, oppstående hår. Mange arter lever av vedborende insekter, for eksempel barkbiller. Status for dette navnet er uklar.
Utbredelse
Gruppen er utbredt i Nord-Amerika.
Polycopoidea
Polycopidea er den eneste overfamilien i underordenen Cladocopina - innenfor orden Halocyprida av såkalte muslingkreps, som er små krepsdyr. Overfamilien har en nålevende familie Polycopoidae, og en familie av utdødde arter Quasipolycopidae.
Overfamilien Polycopidae har minst 7 slekter og 14 levende arter. Det som kjennetegner denne underordenen er at den ikke har et synlig sjette par med bein, mens artene av den andre Halocyprida-underordenen, Halocypridina, har et slikt synlig sjette beinpar.
Som en del av Myodocopa-gruppen har Polycopidae-artene for øvrig mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for Halocyprida er at antennen sitter på et feste som mangler den nebb-liknende utveksten (rostrum) som vi finner hos Myodocopida. Dessuten er 5. og 7. ledd av underkroppen annerledes enn hos Myodocopida-individene. Individene er som regel rundt 1 mm lange.
Alle artene i familieen lever i saltvann. Det finnes mange planktoniske arter i denne gruppen, men mange lever nær bunnen. De pløyer seg igjennom bunnslammet og eter detritus og alger.
Ivan Kružliak
Kružliak debuterte som hoveddommer i 2007. Hans første europacupkamp kom den 7. juli 2011, da han dømte første kvalifiseringsrunde av UEFA Europa League 2011/12 mellom CS Fola Esch og IF Elfsborg (1–1). Han har siden dømt gruppespillkamper både i UEFA Europa League og UEFA Champions League.
Han har dømt flere landskamper på U-17, U-19, U-20 og U-21-nivå, blant annet flere kamper under kvalifisering til aldersbestemte europamesterskap samt i europamesterskap for U-17 i 2012 og U-21 i 2017. Han har også dømt flere kvalifiseringskamper til både europamesterskap og verdensmesterskap på seniornivå. Kružliak debuterte internasjonalt som hoveddommer på øverste nivå den 12. august 2012, da han dømte vennskapskampen mellom og  (1–1).
Tropp
Tropp, også kalt pelotong, er den nest minste militære avdelingen, og er normalt inndelt i fire til seks lag bestående av lagfører og tre til ni soldater. Troppen ledes av en troppssjef, normalt en offiser med løytnants grad, og en nestkommanderende, vanligvis med fenriks grad. Til sammen består dermed en tropp av 30–50 soldater og befal.
Tre til fem tropper utgjør et kompani (eventuelt et batteri eller en eskadron).
Uttrykket tropper brukt i flertall er et synonym for militære styrker.
Referanser
Szakasz
Fylkesvei 703 (andre betydninger)
I Norge finnes fylkesvei 703 i de følgende fylkene:
Gloria Biograf
Gloria Biograf er en "arthouse-kino", som ligger ved Rådhusplassen i København. Kinoens repertoar er en blanding av premierer på mindre film som ikke kan ses så mange andre steder, samt filmer som er gått ut av visning på andre kinoer.
Kinoen ble etablert som Gloria i 1995, og dens eneste visningssal er den gamle D-sal fra den tidligere ABCinema, som aldri ble fjernet. Det er 106 sitteplasser. Gloria ble renovert i 2010, og har fått digitalt fremvisningsutstyr, nytt buet lerret samt nyinnredning av kafeen.
Beau Brummel
Beau Brummel er en amerikansk stumfilm fra 1913, regissert av James Young.
Handling
På begynnelsen av det 19. århundre var Beau Brummell den mest omtalte personen i hele verden, innenfor mote. Han var selve personifiseringen av eleganse, og det mest pretensiøse individet noen kan tenke seg. Helen, datteren til Lord Ballarat, blir også et offer for sjarmen hans - selv om hertuginnen av Devonshire forsøker å advare henne mot ham. Men Beau frir til Helen. Han er også en nær venn av prinsen av Wales, og resten av adelen i løpet av denne perioden.
Resten av adelen kopierer stilen hans, og aper etter oppførselen hans. Beau hengir seg til alle slags ekstravaganser, uavhengig av hans økonomiske midler. Men han blir etter hvert redusert til sosial og økonomisk ruin på grunn av hans oppførsel. Brummel blir deretter beleiret av kreditorer, og blir plassert i et gjeldsfengsel. Helen Ballarat, i sympati, sender ham 500 pund - og han blir løslatt fra fengsel.
Men han begynner å leve en langt mer tilbaketrukkethet tilværelse, og etter fem år med nød blir han reddet fra fattigdom og galehuset av sin tidligere kamerat Alvanley. Han gir vennen sin et komfortabelt hjem, hvor Brummel kan tilbringe resten av livet i svake minner fra fortiden.
Dagfinn Moe
Dagfinn Moe (født 31. mai 1929 i Aurskog) er en norsk kirkemusiker og komponist. Akkompagnatør for Sølvguttene i ti år.
Moe studerte orgel med domkantor Arild Sandvold ved Oslo domkirke. Han tok organisteksamen ved Musikkonservatoriet i Oslo i 1946. Hans lærere i komposisjon var organist Per Steenberg og professor Anfinn Øien, og i kordireksjon Trygve Lindeman.
Moe virket som organist i Barbu kirke i Arendal fra 1961 til 1977 og deretter i Trefoldighetskirken i Arendal, inntil han gikk av med pensjon 1996.
Han emigrerte til USA hvor han arbeidet som «Minister of Music» i St. Peter Lutheran Church i Northfield i Minnesota fra 1996 til 1999. Deretter fem år som organist i Vang Lutheran Church. Moe har skrevet bruksmusikk for blandet kor, mannskor og orgel solo.
Han har vært bosatt i USA siden 1996.
Biopsi (roman)
Biopsi er en roman av Lars Ramslie, utkommet på Tiden i 1997. Romanen var forfatterens debutbok, og innbrakte han Tarjei Vesaas' debutantpris i 1997.
Romanen kan leses som hovedpersonens tilbakeblikk på farens – og dermed sitt eget – liv. Det er en tragisk historie som stiger ut av minnebrokkene. En gang var faren et stort talent i bokseringen, bejublet og omtalt. Seinere ble det år til sjøs, før ulykken rammer: Han får diagnosen Buergers sykdom. Det begynner i tærne og ender med amputasjon av begge beina og et liv i rullestol i kommunal omsorgsbolig. I en tidlig fase er det fortsatt nok av kamerater å trille ut og drikke øl med, før nedturen begynner. De smertestillende midlene og miksen av foreskrevne preparater følges opp med ulovlige preparater og rusmidler av mange slag. Til slutt blir farens bolig et tilholdssted for rusmiddelavhengige, og et sted der narkotika, tjuvegods og våpen skifter eier midt oppi mannens fysiske forfall.